MUNICIPIUL SATU MARE

CABINET VICEPRIMAR
Nr. 47452/17.08.2026 
Băbțan Raul Gabriel, Viceprimar al Municipiului Satu Mare,

În temeiul prevederilor art. 136 alin. (1) din OUG nr. 57/2019 privind   Codul administrativ, cu modificările și completările ulterioare, îmi exprim inițiativa în promovarea unui proiect de hotărâre având ca obiect „însușirea                     și aprobarea documentației cu propunerea de dezlipire a imobilului - teren înscris în CF nr. 1610057 Satu Mare sub nr. top 6526/39 și vânzarea suprafeței de 370 mp rezultată în urma dezlipirii”, în susținerea căruia formulez prezentul:
REFERAT DE APROBARE

Prin cererea înregistrată la Primăria Municipiului Satu Mare sub                                nr. 65831/06.11.2025, numiții Pop Valentina și Pop Ciprian - Ioan, solicită cumpărarea unei suprafețe de 370 mp rezultată în urma dezlipirii imobilului înscris în CF nr. 161057 Satu Mare cu nr. top 6526/39 cu suprafața totală                de 1.798 mp. Terenul solicitat este aferent construcției aflate în proprietatea petenților și este situat pe str. Magnoliei nr. 15, municipiul Satu Mare, județul Satu Mare.
În susținerea cererii s-a întocmit o documentație cadastrală denumită “Plan                  de amplasament și delimitare a imobilului cu propunerea de dezlipire”, vizată                     de O.C.P.I. Satu Mare sub nr. 54853/06.06.2025, întocmită de persoană fizică autorizată A.N.C.P.I. ing. Vaida Vasile, prin care s-a procedat la dezlipirea terenului înscris în CF nr. 161057 Satu Mare (nr. CF vechi 50881 Satu Mare) cu nr. top 6526/39 și identificarea a două loturi distincte, după cum urmează:  
•
Lotul 1 – nr. cadastral 192419, reprezentând teren în suprafață de 370 mp,                   pe care este edificată construcția proprietatea petenților, situată în municipiul                     Satu Mare, str. Magnoliei nr. 15;

•
Lotul 2 – nr. top. 6526/39, reprezentând teren în suprafață de 1.428 mp, care va rămâne în proprietatea privată a Statului Român, prin Municipiul                     Satu Mare.
Potrivit înscrierilor de sub B11 din extrasul de CF nr. 161057 Satu Mare (nr. CF vechi 50881 Satu Mare) cu nr. top 6526/39 imobilul - construcție (C1) este deținută în proprietatea petenților Pop Valentina și Pop Ciprian - Ioan,  iar conform înscrierilor de sub B1, terenul în suprafață de 1.798 mp se află în proprietatea privată a Statului Român.
Conform memoriului tehnic întocmit de persoană fizică autorizată A.N.C.P.I. ing. Vaida Vasile, terenul în suprafață de 370 mp, identificat sub                     nr. cadastral 192419 reprezintă curtea aferentă construcției.
  Din certificatul de atestare fiscală pentru persoane fizice emis de Direcția de Impozite și Taxe Locale Satu Mare, reiese faptul că imobilul proprietatea petenților și terenul care face obiectul vânzării sunt înregistrate în evidențele fiscale.

Față de cele expuse, propun aprobarea vânzării, în favoarea solicitanților,               a terenului în suprafață de 370 mp, reprezentând cota de 370/1.798 părți din imobil, identificat cu numărul cadastral 192419 rezultat în urma operațiunii                   de dezlipire, având categoria de folosință „curți-construcții”, situată pe strada Magnoliei, municipiul Satu Mare, teren aferent casei aflate în proprietatea acestora.

Prețul de vânzare a terenului a fost stabilit conform prețurilor prevăzute                      în raportul de evaluare a terenurilor cu categoria de folosință - curți construcții, care constituie Anexa nr. 1 la Hotărârea Consiliului Local Satu Mare                                    nr. 155/28.04.2022. 

Date fiind considerentele de mai sus și fiind îndeplinite prevederile                       art. 364 din OUG nr. 57/2019 privind Codul administrativ, cu modificările și completările ulterioare, văzând prevederile din același act normativ potrivit cărora Consiliul local are printre atribuții privind administrarea domeniului privat și vânzarea bunurilor, supun spre analiză și aprobare Consiliului local al Municipiului Satu Mare, prezentul proiect de hotărâre. 

INIȚIATOR PROIECT,

